
LIETUVOS RESPUBLIKOS VALSTYBINIO PATENTŲ BIURO DIREKTORIUS

Į S A K Y M A S
DĖL MADRIDO SUTARTIES DĖL TARPTAUTINĖS ŽENKLŲ REGISTRACIJOS PROTOKOLO ĮGYVENDINIMO

1997 m. lapkričio 12 d. Nr. 41
Vilnius


Vadovaudamasis Lietuvos Respublikos įstatymu „Dėl Madrido sutarties dėl tarptautinės ženklų registracijos protokolo ratifikavimo“ ir Lietuvos Respublikos prekių ženklų įstatymu:
. Tvirtinu Madrido sutarties dėl tarptautinės ženklų registracijos protokolo įgyvendinimo tvarkos taisykles (pridedama).  
. Nustatau, kad pagal Madrido sutarties dėl tarptautinės ženklų registracijos ir su ja susijusio protokolo bendrųjų taisyklių) 6(1) ir 6(2)(iii) taisykles tarptautinių paraiškų ir kitų siunčiamų Pasaulinės intelektinės nuosavybės organizacijos Tarptautiniam biurui (toliau – Tarptautinis biuras) per Lietuvos Respublikos valstybinį patentų biurą  pranešimų kalba yra anglų kalba.
. Nustatau, kad nuo 2019 m. vasario 1 d. tarptautinės paraiškos Tarptautiniam biurui gali būti paduodamos elektroniniu būdu Pasaulinės intelektinės nuosavybės organizacijos nustatyta tvarka ir forma.



DIREKTORIUS	R. NAUJOKAS


PATVIRTINTA
Valstybinio patentų biuro direktoriaus
2000 m. gruodžio 29 d. įsakymu Nr. 123 
(Valstybinio patentų biuro direktoriaus 
2019 m. sausio 31 d. įsakymo Nr. 3R-8 
redakcija)



 SKYRIUS


. Tarptautinės paraiškos ir kiti su jomis susiję dokumentai paduodami, tarptautinės ženklų registracijos Lietuvos Respublikoje išplečiamos, Lietuvos Respublikos valstybinio patentų biuro (toliau – VPB) kaip susitariančiosios šalies tarnybos veiksmai atliekami vadovaujantis Madrido sutarties dėl tarptautinės ženklų registracijos Protokolu (toliau – Protokolas), Madrido sutarties dėl tarptautinės ženklų registracijos ir su ja susijusio protokolo bendrosiomis taisyklėmis (toliau – Madrido protokolo bendrosios taisyklės), Lietuvos Respublikos prekių ženklų įstatymu (toliau – Įstatymas) ir  Madrido sutarties dėl tarptautinės ženklų registracijos protokolo įgyvendinimo tvarkos taisyklėmis (toliau – šios Taisyklės).
. Šiose Taisyklėse nuorodos į pareiškėją, ženklo savininką ar kitą asmenį atitinkamai apima nuorodas į tinkamai įgaliotą jų atstovą.
. Tarptautinės ženklo registracijos suteikiama apsauga išplečiama Lietuvos Respublikoje tarptautinę paraišką padavusio asmens arba tarptautinės ženklo registracijos savininko prašymu vadovaujantis Protokolo 3ter straipsniu.
. Tarptautinės registracijos ženklo savininkas turi teisę suteikti kitam asmeniui licenciją naudoti ženklą Įstatymo 44 straipsnio nustatyta tvarka. Duomenys apie tarptautinės ženklo registracijos savininko suteiktą licenciją gali būti įrašyti į Lietuvos Respublikos prekių ženklų registrą Valstybinio patentų biuro direktoriaus patvirtintų Prekių ženklų registravimo taisyklių nustatyta tvarka.
. Pagal Protokolo 6 straipsnio (4) punktą VPB per penkerius metus nuo tarptautinės ženklo registracijos datos nustatyta tvarka praneša Tarptautiniam biurui apie VPB žinomus Protokolo 6 straipsnio (3) punkte numatytus reikšmingus faktus bei sprendimus ir prireikus prašo Tarptautinį biurą panaikinti tarptautinę ženklo registraciją visoms arba daliai prekių ir (ar) paslaugų.
. Šiose Taisyklėse nurodytų asmens duomenų tvarkymo tikslas, tvarkomų, teikiamų ir viešai skelbiamų duomenų apimtis, saugojimo laikotarpis nustatyti Lietuvos Respublikos prekių ženklų registro nuostatuose, patvirtintuose Lietuvos Respublikos Vyriausybės 2001 m. vasario 21 d. nutarimu Nr. 188 „Dėl Lietuvos Respublikos prekių ženklų registro reorganizavimo ir prekių ženklų registro nuostatų patvirtinimo“ (toliau – Registro nuostatai).
Kitų šiose Taisyklėse nurodytų asmens duomenų (telefono ryšio numerio ir elektroninio pašto adreso) tvarkymo tikslas – susisiekti su pareiškėju, ženklo savininku, kitu asmeniu. Šie duomenys nėra viešai skelbiami ar teikiami, išskyrus Prekių ženklų registravimo taisyklių 191 punkte nustatytus atvejus. 
Šiose Taisyklėse nurodyti kiti asmens duomenys (telefono ryšio numeris ir elektroninio pašto adresas) saugomi Registro nuostatuose nustatytą Registro duomenų saugojimo laikotarpį, išskyrus atvejus kai gaunamas asmens prašymas jų netvarkyti ir kai yra praėję ne mažiau kaip 18 mėnesių nuo sprendimo nesuteikti apsaugos tarptautinei ženklo registracijai ar tarptautinės registracijos ženklo išregistravimo.
. Šiose Taisyklėse vartojamos sąvokos:
. Ekspertas – VPB specialistas, atliekantis tarptautinės ženklo registracijos ekspertizę ir priimantis sprendimą dėl apsaugos šiam ženklui suteikimo Lietuvos Respublikoje.
. Pagrindinė paraiška – paraiška, kuri buvo paduota VPB ir kuri yra tarptautinės paraiškos pagrindas.
. Pagrindinė registracija – ženklo registracija, kurią atliko VPB  ir kuri yra tarptautinės paraiškos  pagrindas.
. Susitariančioji šalis – Lietuvos Respublika ar bet kuri kita valstybė arba tarpvalstybinė organizacija, esanti Protokolo nare;
. Tarnyba – VPB ar kita susitariančiosios šalies tarnyba, atsakinga už ženklų registraciją, arba bendra tarnyba pagal Protokolo 9quater straipsnį. 
Kitos šiose Taisyklėse vartojamos sąvokos atitinka Įstatymo 2 straipsnyje ir Prekių ženklų registravimo taisyklėse vartojamas sąvokos.
. VPB pateikiamiems dokumentams taikomi bendrieji reikalavimai, nustatyti Prekių ženklų registravimo taisyklių 10–15 punktuose, jeigu šiose Taisyklėse nenustatyti kitokie reikalavimai.  
. Kai dokumentai į Pasaulinės intelektinės nuosavybės organizacijos (toliau – PINO) Tarptautinį biurą (toliau – Tarptautinis biuras) siunčiami per VPB, ir jeigu yra parengti standartiniai Tarptautinio biuro blankai (viešai prieinami PINO interneto svetainėje), prie VPB teikiamo prašymo pridedamas standartinis Tarptautinio biuro blankas, kuriame reikalingi duomenys turi būti atspausdinti ir užpildyti anglų kalba. Šiuos dokumentus turi pasirašyti pareiškėjas (ženklo savininkas) arba jo atstovas. 
. Kai pasirinktų susitariančiųjų šalių tarnybos reikalauja pateikti papildomus dokumentus, o Protokolas ir Madrido protokolo bendrosios taisyklės tai numato, tokie dokumentai turi būti pridedami prie atitinkamo prašymo. Šie dokumentai pateikiami pagal kiekvienos susitariančiosios šalies tarnybos reikalavimus, t. y. užpildyti nustatytos formos blanke (jeigu reikia), tos tarnybos pasirinkta anglų, prancūzų arba ispanų kalba. 
. Jeigu pateiktame prašyme nurodytas įgaliotas atstovas, VPB pranešimus siunčia tik atstovui adresu, kuris yra nurodytas prašyme. 
. Šiose taisyklėse nurodytų tarptautinės paraiškos nagrinėjimo ir nacionalinės ženklo registracijos pakeitimo tarptautine registracija mokesčių dydžiai nustatyti Lietuvos Respublikos mokesčių už pramoninės nuosavybės objektų registravimą įstatymo 4 priedėlyje.
Mokesčiai sumokami į biudžeto pajamų surenkamąją sąskaitą pagal mokėjimo dieną galiojančius dydžius. 
Mokesčio sumokėjimo faktui nustatyti VPB naudojasi Valstybinės mokesčių inspekcijos duomenų baze ir nustato mokesčių sumokėjimą pagal šioje bazėje esančius duomenis ir pateiktus mokesčių sumokėjimą patvirtinančius duomenis.
. Mokesčiai už tarptautinę paraišką, vėlesnį teritorinį išplėtimą ir kitais Madrido protokolo bendrųjų taisyklių 10, 34 ir 35 taisyklėse  numatytais atvejais ir tvarka mokami tiesiogiai Tarptautiniam biurui. Mokesčiai, numatyti Madrido protokolo bendrosiose taisyklėse, skelbiami Pasaulinės intelektinės nuosavybės organizacijos interneto svetainėje ir Tarptautinio biuro tarptautinių ženklų biuletenyje.
VPB neatlieka tokių mokesčių persiuntimo Tarptautiniam biurui ir netikrina, ar mokesčiai apskaičiuoti ir sumokėti tinkamai. 

 SKYRIUS


. Pareiškėjas, atitinkantis Protokolo 2 straipsnio (1)(i) papunkčio reikalavimus, tarptautinę paraišką gali paduoti tik per VPB, pateikdamas  prašymą paduoti tarptautinę paraišką (TZP-1 forma), prie kurio turi būti pridėti šie dokumentai:
. tarptautinė paraiška;
. pareiškimas dėl ketinimo naudoti ženklą, jeigu pareiškėjo pasirinktų susitariančiųjų šalių tarnybos to reikalauja; 
. įgaliojimas atstovui (jeigu reikia);
. dokumentas, patvirtinantis, kad sumokėtas tarptautinės paraiškos nagrinėjimo mokestis ar jo kopija, jeigu duomenys apie mokesčio sumokėjimą nėra nurodyti prašymo blanke.
.  Jeigu tarptautinė paraiška paduodama elektroniniu būdu PINO nustatyta tvarka ir forma, turi būti pridedami VPB skirti šių Taisyklių 14.3 ir 14.4 punktuose nurodyti dokumentai. 
. Prašymas paduoti tarptautinę paraišką pateikiamas VPB nustatytos formos standartiniame blanke (TZP-1 forma), kuris yra viešai prieinamas VPB interneto svetainėje. Prašymo blanko langeliuose, pažymėtuose tarptautiniais kodais ženklų duomenims identifikuoti (INID kodai), turi būti nurodyta:
. (731) – pareiškėjo vardas, pavardė (pavadinimas) ir adresas, atitinkantys vardą, pavardę (pavadinimą) ir adresą, nurodytus pagrindinėje paraiškoje arba pagrindinėje registracijoje,  telefono ryšio numeris ir elektroninio pašto adresas;
. (740) – atstovo vardas, pavardė (pavadinimas) ir adresas, fizinio ar  juridinio asmens kodas, telefono ryšio numeris, elektroninio pašto adresas;
. (821) – pagrindinės paraiškos numeris ir jos padavimo data, kai tarptautinė paraiška paduodama remiantis pagrindine paraiška;
. (822) – pagrindinės registracijos numeris ir registracijos data, kai tarptautinė paraiška paduodama remiantis pagrindine registracija;
. (511) – prekių ir (ar) paslaugų sąrašas, kuris gali būti trumpesnis arba siauresnis, palyginus su pagrindine paraiška ar registracija.
Jeigu nėra pateikiamas mokesčio sumokėjimą patvirtinantis dokumentas, mokesčio sumokėjimo duomenims skirtame langelyje turi būti nurodyti mokesčio sumokėjimą patvirtinantys duomenys – mokesčio sumokėjimo data, pavedimo numeris, mokėtojo duomenys (vardas, pavardė ar pavadinimas). 
. Tarptautinė paraiška pagal Madrido protokolo bendrųjų taisyklių 9 taisyklę pateikiama Tarptautinio biuro standartiniame MM2 formos blanke. Tarptautinėje paraiškoje pateikti duomenys turi atitikti pagrindinės paraiškos ar pagrindinės registracijos duomenis.
. Ženklas turi atitikti pagrindinės paraiškos arba pagrindinės registracijos ženklą ir turi būti pateiktas pagal Madrido protokolo bendrųjų taisyklių 9 taisyklės (4)(a)(v) papunkčio reikalavimus.
. VPB, gavęs prašymą paduoti tarptautinę paraišką, suteikia jai gavimo datą ir patikrina gautus dokumentus.
. VPB atmeta pareiškėjo prašymą paduoti tarptautinę paraišką, jeigu:
. pareiškėjas pagal Protokolo 2 straipsnio (1)(i) papunkčio reikalavimus neturi teisės paduoti tarptautinę paraišką Valstybiniam patentų biurui;
. nė viena pareiškėjo pasirinkta  šalis nėra Protokolo narė;
. tarptautinėje paraiškoje pateikti duomenys neatitinka pagrindinės paraiškos ar pagrindinės registracijos duomenų, išskyrus atvejus, kai prekių ir (ar) paslaugų sąrašas yra trumpesnis arba siauresnis negu pagrindinėje paraiškoje ar registracijoje;
. tarptautinė paraiška nepateikta arba ji užpildyta nesilaikant šių Taisyklių 9 ir 17 punktų reikalavimų;
. ženklo pateikimas neatitinka šių Taisyklių 18 punkto reikalavimų; 
. nesumokėtas tarptautinės paraiškos nagrinėjimo mokestis; 
. nepateiktas įgaliojimas (jeigu reikia), atitinkantis Prekių ženklų registravimo taisyklių  trečiojo skirsnio reikalavimus, per šių Taisyklių 23 punkte nurodytą terminą.
. VPB per 10 darbo dienų patikrina gautą prašymą ir, jeigu šių Taisyklių 14 punkte išvardyti dokumentai atitinka nustatytus reikalavimus, patvirtina, kad tarptautinėje paraiškoje pateikti duomenys atitinka pagrindinėje paraiškoje arba pagrindinėje registracijoje esančius duomenis ir išsiunčia tarptautinę paraišką Tarptautiniam biurui. Pareiškėjui išsiunčiamas pranešimas apie tarptautinės paraiškos išsiuntimo į Tarptautinį biurą datą.
. Jeigu VPB nustato, kad tarptautinėje paraiškoje yra netikslumų, nurodytų Madrido protokolo bendrųjų taisyklių 11 taisyklės 2 ir 6 punktuose bei 12, 13 taisyklėse ar nepateiktas įgaliojimas, jeigu reikia, pareiškėjui išsiunčia pranešimą su pasiūlymu juos ištaisyti ar pateiki įgaliojimą, jei reikia. 
. Jeigu pareiškėjas neištaiso arba atsisako ištaisyti netikslumus tarptautinėje paraiškoje per 10 darbo dienų nuo pranešimo išsiuntimo dienos, VPB išsiunčia tarptautinę paraišką su netikslumais Tarptautiniam biurui.

 SKYRIUS


. Kai VPB yra kilmės šalies tarnyba ir tarptautinės registracijos ženklo savininkas atitinka Protokolo 2 straipsnio (1)(i) papunkčio reikalavimus, vėlesnio teritorinio išplėtimo prašymas gali būti paduodamas per VPB arba siunčiamas Tarptautiniam biurui tiesiogiai.
. Jeigu tarptautinės registracijos ženklo savininkas vėlesnio teritorinio išplėtimo prašymą Tarptautiniam biurui paduoda per VPB, jis turi pateikti:
. laisvos formos prašymą VPB persiųsti vėlesnio teritorinio išplėtimo prašymą Tarptautiniam biurui,   kuriame turi būti nurodyta tarptautinės ženklo registracijos savininko vardas, pavardė ar pavadinimas, tarptautinės ženklo registracijos numeris, prekių ir (ar) paslaugų sąrašas, jeigu jis yra trumpinamas ar siaurinamas palyginus su sąrašu, nurodytu tarptautinėje registracijoje; 
. vėlesnio teritorinio išplėtimo prašymą, pagal Madrido protokolo bendrųjų taisyklių 24 taisyklę pateikiamą Tarptautinio biuro standartiniame MM4 formos blanke;
. pareiškimą dėl ketinimo naudoti ženklą, jeigu jo pasirinktų susitariančiųjų šalių tarnybos to reikalauja;
. įgaliojimą atstovui (jeigu reikia).
. VPB, gavęs prašymą persiųsti vėlesnio teritorinio išplėtimo prašymą, suteikia vėlesnio teritorinio išplėtimo prašymui gavimo datą ir patikrina gautus dokumentus.
. VPB atmeta prašymą persiųsti vėlesnio teritorinio išplėtimo prašymą, jeigu:
. tarptautinės registracijos ženklo savininkas neatitinka šių Taisyklių 24 punkto reikalavimų;
. nepateiktas vėlesnio teritorinio išplėtimo prašymas arba jis užpildytas nesilaikant šių Taisyklių 25 punkto reikalavimus;
. nei viena pareiškėjo pasirinkta  šalis nėra Protokolo narė;
. nepateiktas įgaliojimas (jeigu reikia), atitinkantis Prekių ženklų registravimo taisyklių  trečiojo skirsnio reikalavimus, per šių Taisyklių 30 punkte nurodytą terminą.
. Jeigu pateikti dokumentai atitinka nustatytus reikalavimus, VPB patvirtina vėlesnio teritorinio išplėtimo prašymą ir išsiunčia  jį Tarptautiniam biurui.
. Jeigu VPB nustato, kad vėlesnio teritorinio išplėtimo prašyme yra netikslumų, nurodytų Madrido protokolo bendrosiose taisyklėse, ar nepateiktas įgaliojimas (jeigu reikia), tarptautinės ženklo registracijos savininkui išsiunčia pranešimą su pasiūlymu juos ištaisyti ar pateikti įgaliojimą, jei reikia.
. Jeigu tarptautinės registracijos ženklo savininkas neištaiso arba atsisako ištaisyti netikslumus vėlesnio teritorinio išplėtimo prašyme per 10 darbo dienų nuo VPB pranešimo  išsiuntimo dienos, VPB išsiunčia vėlesnio teritorinio išplėtimo prašymą su netikslumais Tarptautiniam biurui.

 SKYRIUS


. Kai VPB yra kilmės šalies tarnyba ir tarptautinės registracijos ženklo savininkas atitinka Protokolo 2 straipsnio (1)(i) papunkčio reikalavimus, kitus pranešimus dėl tarptautinės ženklo registracijos, jeigu Madrido protokolo bendrosiose taisyklėse nenumatyta kitaip, tarptautinės registracijos ženklo savininkas gali siųsti Tarptautiniam biurui tiesiogiai arba per VPB.
. Jeigu tokie pranešimai siunčiami per VPB, pateikiamas atitinkamas laisvos formos prašymas dėl pranešimo persiuntimo Tarptautiniam biurui su pridėtu įgaliojimu, jeigu reikia. 
. Prie šio prašymo turi būti pridėtas pagal poreikį vienas iš šių dokumentų:
. pranešimas dėl savininko pasikeitimo (blankas MM5); 
. pranešimas dėl tarptautinėje registracijoje nurodytų prekių ir (ar) paslaugų apribojimo visose ar kai kuriose susitariančiose šalyse (blankas MM6); 
. pranešimas dėl tarptautinės ženklo registracijos atsisakymo (blankas MM7); 
. pranešimas dėl tarptautinės ženklo registracijos atšaukimo (blankas MM8);
. pranešimas dėl savininko pavadinimo ar adreso pasikeitimo (blankas MM9);
. pranešimas dėl atstovo pavadinimo ar adreso pasikeitimo (blankas MM10);
. pranešimas dėl tarptautinės ženklo registracijos pratęsimo (blankas MM11);
. pranešimas dėl atstovo paskyrimo (blankas MM12);
. pranešimas dėl tarptautinės ženklo registracijos padalijimo (blankas MM22);
. pranešimas dėl tarptautinių ženklo registracijų, kuriose buvo dalinis savininko pasikeitimas, sujungimo  (blankas MM23);
. pranešimas dėl tarptautinių ženklo registracijų, kurios buvo iš dalies padalintos, sujungimo  (blankas MM24).
. VPB, gavęs prašymą dėl pranešimo persiuntimo Tarptautiniam biurui, suteikia gavimo datą ir patikrina gautus dokumentus.
. Jeigu pateikti dokumentai atitinka nustatytus reikalavimus, VPB juos patvirtina ir išsiunčia Tarptautiniam biurui.
. VPB atmeta pateiktą prašymą, jeigu:
. tarptautinės registracijos ženklo savininkas neatitinka šių Taisyklių 31 punkto reikalavimų, teikiant šių Taisyklių 33.1-33.8 punktuose nurodytus pranešimus;
. tarptautinės registracijos ženklo savininkas nėra išplėtęs registracijos Lietuvos Respublikoje,  teikiant šių Taisyklių 33.9-33.11 punktuose nurodytus pranešimus;
. prie prašymo nėra pridėto bent vieno iš šių Taisyklių 33 punkte nurodyto dokumento;
. nepateiktas įgaliojimas (jeigu reikia), atitinkantis Prekių ženklų registravimo taisyklių  trečiojo skirsnio reikalavimus, per šių Taisyklių 38 punkte nurodytą terminą.
. Jeigu VPB nustato, kad pateiktame pranešime yra netikslumų, nurodytų Madrido protokolo bendrosiose taisyklėse, ar nepateiktas įgaliojimas (jeigu reikia), tarptautinės ženklo registracijos savininkui išsiunčia pranešimą su pasiūlymu juos ištaisyti ar pateiki įgaliojimą, jei reikia.
. Jeigu tarptautinės registracijos ženklo savininkas neištaiso arba atsisako ištaisyti pranešimo netikslumus per 10 darbo dienų nuo pranešimo išsiuntimo dienos, VPB išsiunčia pranešimą su netikslumais Tarptautiniam biurui.

 SKYRIUS


. Gavus pranešimą dėl tarptautinės ženklo registracijos išplėtimo Lietuvos Respublikoje, ekspertas atlieka ekspertizę ir patikrina, ar tarptautinės registracijos ženklas atitinka Įstatymo 7 straipsnio 1 ar 2 dalyje, 33 straipsnio 1 dalies 3–6 punktuose ar 41 straipsnio 2 dalyje nustatytus reikalavimus.
. Jeigu tarptautinės registracijos ženklas atitinka Įstatymo 7 straipsnio 1 ar 2 dalies, 33 straipsnio 1 dalies 3–6 punktų ar 41 straipsnio 2 dalies reikalavimus, ekspertas ne vėliau kaip per 18 mėnesių nuo Tarptautinio biuro pranešimo apie išplėstą Lietuvos Respublikoje tarptautinę ženklo registraciją išsiuntimo dienos praneša Tarptautiniam biurui apie suteiktą apsaugą.
. Ekspertas, nustatęs, kad tarptautinės registracijos ženklas neatitinka šių Taisyklių 39 punkte nurodytų reikalavimų, ne vėliau kaip per 18 mėnesių nuo Tarptautinio biuro pranešimo apie išplėstą Lietuvos Respublikoje tarptautinę ženklo registraciją išsiuntimo dienos praneša Tarptautiniam biurui apie atsisakymą suteikti apsaugą, nurodydamas visus tokio atsisakymo motyvus. 
. Jeigu kolektyvinio ženklo savininkas per du mėnesius nuo duomenų apie tarptautinę ženklo registraciją paskelbimo Tarptautinio biuro tarptautinių ženklų biuletenyje dienos nepateikia VPB kolektyvinio ženklo naudojimo nuostatų ir jų vertimo į valstybinę kalbą, o sertifikavimo ženklo savininkas – dokumento, patvirtinančio jo teisę vykdyti sertifikavimo funkciją ir šio dokumento vertimo į valstybinę kalbą, ar jeigu šiuose dokumentuose trūksta duomenų, VPB išsiunčia ženklo savininkui pranešimą, kuriame nurodo dviejų mėnesių terminą nuo pranešimo išsiuntimo dienos pateikti trūkstamus dokumentus ar duomenis. Jeigu per šį terminą dokumentai nepateikiami ar trūkumai neištaisomi, tarptautinei kolektyvinio ar sertifikavimo ženklo registracijai atsisakoma suteikti apsaugą Lietuvos Respublikoje.
. Tarptautinės registracijos ženklo savininkui pagal Įstatymo 68 straipsnio 1 dalį per 3 mėnesius nuo sprendimo nesuteikti tarptautinei ženklo registracijai apsaugos priėmimo datos pateikus prašymą atlikti pakartotinę ekspertizę, ji atliekama mutatis mutandis taikant Prekių ženklų registravimo taisyklių nuostatas.
. Tarptautinės registracijos ženklo savininkui pagal Įstatymo 68 straipsnio 2 dalį per 2 mėnesius nuo pakartotinės ekspertizės sprendimo priėmimo datos pateikus apeliaciją, ji nagrinėjama vadovaujantis Apeliacijų, protestų ir prašymų dėl ženklo registracijos pripažinimo negaliojančia ar jos panaikinimo taisyklėmis. 
. Suinteresuotam asmeniui pagal Įstatymo 68 straipsnio 3 dalį per 3 mėnesius nuo tarptautinės ženklo registracijos paskelbimo Tarptautinio biuro tarptautinių ženklų biuletenyje datos pareiškus protestą dėl tarptautinės ženklo registracijos galiojimo pripažinimo Lietuvoje, jis nagrinėjamas vadovaujantis Apeliacijų, protestų ir prašymų dėl ženklo registracijos pripažinimo negaliojančia ar jos panaikinimo taisyklėmis. 
. Tretiesiems asmenims pagal Įstatymo 68 straipsnio 3 dalį per 3 mėnesius nuo tarptautinės ženklo registracijos paskelbimo Tarptautinio biuro tarptautinių ženklų biuletenyje datos pareiškus pastabas, jos nagrinėjamos mutatis mutandis taikant Prekių ženklų taisyklių šešioliktojo skirsnio nuostatas.
. Gavus protestą dėl tarptautinės ženklo registracijos VPB praneša Tarptautiniam biurui apie atsisakymą suteikti apsaugą Protokolo 5 straipsnio (1), (2)(b) ir (c) punktuose nurodytomis sąlygomis. 
. Jeigu Įstatymo nustatyta tvarka tarptautinė ženklo registracija pripažįstama negaliojančia ar panaikinama visoms ar daliai prekių ir (ar) paslaugų, VPB apie tai praneša Tarptautiniam biurui pagal Madrido protokolo bendrųjų taisyklių 19 taisyklės reikalavimus.

 SKYRIUS


. Jeigu tarptautinės registracijos ženklo savininkas nori tarptautinę ženklo registraciją pakeisti nacionaline paraiška pagal Protokolo 9quinquies straipsnį ir 15 straipsnio (5) punktą, jis turi pateikti VPB paraišką ženklui registruoti. Paraiška turi atitikti Įstatymo 38 straipsnio reikalavimus ir joje   turi būti nurodyta tarptautinės ženklo registracijos numeris, tarptautinės ženklo registracijos arba vėlesnio teritorinio išplėtimo diena, tarptautinės ženklo registracijos prioriteto data ir prioritetinės paraiškos numeris, jei reikia.
. Jeigu paraiška atitinka šių Taisyklių 49 punkte nurodytas sąlygas, VPB atlieka paraiškos ekspertizę ir kitus veiksmus pagal Įstatymo bei Prekių ženklų registravimo taisyklių reikalavimus.
. Jeigu nėra tenkinami Įstatymo 65 straipsnio 4 dalies reikalavimai, VPB paraiškai  nesuteikia padavimo datos, atitinkančios tarptautinės ženklo registracijos ar vėlesnio teritorinio išplėtimo datą, , ir apie tai praneša tarptautinės ženklo registracijos savininkui. 

 SKYRIUS


. Ženklo savininkas, pagal  Įstatymo 67 straipsnį norintis pakeisti nacionalinę ženklo registraciją tarptautine ženklo registracija Protokolo 4bis straipsnio (1) punkte nurodytomis sąlygomis, VPB turi pateikti:
. laisvos formos prašymą, kuriame turi būti nurodyti šie duomenys: tarptautinės ženklo registracijos savininko vardas, pavardė ar pavadinimas, tarptautinės ženklo registracijos numeris, tarptautinės ženklo registracijos arba vėlesnio teritorinio išplėtimo data, nacionalinės registracijos numeris, nacionalinės registracijos data;
. duomenis apie sumokėtą mokestį už nacionalinės ženklo registracijos pakeitimą tarptautine ženklo registracija;
. prekių ir (ar) paslaugų sąrašą lietuvių ir anglų kalbomis, jeigu pakeitimas apima tik dalį prekių ir (ar) paslaugų;
. įgaliojimą atstovui (jeigu reikia).
. VPB patikrina, ar  prašymas atitinka Protokolo 4bis straipsnio (1) punkto sąlygas, ar pateikti šių Taisyklių 52 punkte nurodyti dokumentai, ir, jeigu  jis atitinka šiuos reikalavimus, apie nacionalinės ženklo registracijos pakeitimą tarptautine ženklo registracija pažymi Lietuvos Respublikos prekių ženklų registre bei apie tai praneša Tarptautiniam biurui.
. Jeigu pateikti dokumentai neatitinka šių Taisyklių 52 punkto ir  Protokolo 4bis straipsnio (1) punkto sąlygų, VPB atmeta prašymą ir apie tai praneša ženklo savininkui.

______________

PATVIRTINTA
Valstybinio patentų biuro direktoriaus 2004 m. 
balandžio 30 d. įsakymu Nr. 37 (Valstybinio 
patentų biuro direktoriaus 2019 m. sausio 31 d. 
įsakymo Nr. 3R-8 redakcija)

LIETUVOS RESPUBLIKOS	VALSTYBINIAM PATENTŲ BIURUI	Kalvarijų g. 3, 09310 Vilnius		Prašymo padavimo data                                                          *

	*Užpildo Valstybinis patentų biuras.
	Pareiškėjo/atstovo žyma	** 
	
	**Paties pareiškėjo/atstovo šiam prašymui suteikta žyma.



731	Pareiškėjas: fizinio asmens vardas ir pavardė / juridinio asmens pavadinimas, juridinio asmens kodas, adresas, valstybės kodas, telefono ryšio numeris, el. pašto adresas	740	Atstovas: fizinio asmens vardas ir pavardė, asmens kodas/ juridinio asmens pavadinimas, juridinio asmens kodas, adresas, valstybės kodas, telefono ryšio numeris, el. pašto adresas

511	Tarptautinės prekių ir paslaugų klasifikacijos (Nicos klasifikacijos) klasės ir prekių ir (ar) paslaugų sąrašas

Pareiškėjas/atstovas				(Pareigos)**				(Parašas arba parašo faksimilė)				(Vardas ir pavardė)

A.V.

Mokestis  
Už tarptautinės paraiškos nagrinėjimą sumokėtas 			mokestis	

Pavedimo numeris		Data		
				
Mokėtojo vardas, pavardė ar pavadinimas		
				
Mokestis sumokėtas*			
			(VPB darbuotojo vardas ir pavardė)	(Data)

*Užpildo Valstybinis patentų biuras.
**Pareigos nurodomos, jeigu pareiškėjas/atstovas yra juridinis asmuo

2 priedas. Neteko galios nuo 2013-06-01
Priedo naikinimas:
Nr. 3R-31,
2013-05-29,
Žin. 2013,
Nr.
57-2914 (2013-06-01), i. k. 1135190ISAK0003R-31        
Priedo pakeitimai:
Nr. 123,
2000-12-29,
Žin., 2001, Nr.
11-331 (2001-02-02), i. k. 1005190ISAK00000123            

3 forma. Neteko galios nuo 2013-06-01
Formos naikinimas:
Nr. 3R-31,
2013-05-29,
Žin. 2013,
Nr.
57-2914 (2013-06-01), i. k. 1135190ISAK0003R-31        



Pakeitimai:

1.

                    Valstybinis patentų biuras, Įsakymas
                
Nr. 70,
1999-05-13,
Žin., 1999, Nr.
43-1386 (1999-05-19), i. k. 0995190ISAK00000070                
Dėl Madrido sutarties dėl tarptautinės ženklų registracijos protokolo įgyvendinimo tvarkos TZR/01/97, patvirtintos Valstybinio patentų biuro direktoriaus 1997 m. lapkričio 12 d. įsakymu Nr. 41, dalinio pakeitimo

2.

                    Valstybinis patentų biuras, Įsakymas
                
Nr. 123,
2000-12-29,
Žin., 2001, Nr.
11-331 (2001-02-02), i. k. 1005190ISAK00000123                
Dėl Lietuvos Respublikos prekių ženklų įstatymo Nr. VIII-1981 įgyvendinimo

3.

                    Valstybinis patentų biuras, Įsakymas
                
Nr. 3R-31,
2013-05-29,
Žin., 2013, Nr.
57-2914 (2013-06-01), i. k. 1135190ISAK0003R-31                
Dėl Valstybinio patentų biuro direktoriaus 1997 m. lapkričio 12 d. įsakymo Nr. 41 "Dėl Madrido sutarties dėl tarptautinės ženklų registracijos protokolo įgyvendinimo" pakeitimo

4.

                    Lietuvos Respublikos valstybinis patentų biuras, Įsakymas
                
Nr. 3R-8,
2019-01-31,
paskelbta TAR 2019-01-31, i. k. 2019-01456                
Dėl Lietuvos Respublikos valstybinio patentų biuro direktoriaus 1997 m. lapkričio 12 d. įsakymo Nr. 41 „Dėl Madrido sutarties dėl tarptautinės ženklų registracijos protokolo įgyvendinimo“ pakeitimo

